Na temelju članka 143. Zakona o odgoju i obrazovanju u osnovnoj i srednjoj školi („Narodne novine“ broj: 87/08., 86/09., 92/10., 105/10. - ispravak, 90/11., 5/12., 16/12., 86/12., 126/12., 94./13. i 152/14,) i članka 40. Statuta Grada Koprivnice („Glasnik Grada Koprivnica“ broj: 4/09., 1/12., 1/13. i 3/13. - pročišćeni tekst), Gradsko vijeće Grada Koprivnice, na \_\_\_ sjednici održanoj \_\_\_\_\_\_\_\_\_\_\_\_, donijelo je

**PROGRAM**

**o izmjenama i dopuni Programa javnih potreba u obrazovanju**

**Grada Koprivnice za 2015. godinu**

**Članak 1.**

U Programu javnih potreba u obrazovanju Grada Koprivnice za 2015. godinu („Glasnik Grada Koprivnice“ broj 7/14.), u članku 1. u točki „I. IZ SREDSTAVA ZA DECENTRALIZIRANE FUNKCIJE OSNOVNOŠKOLSKOG I SREDNJOŠKOLSKOG ODGOJA I OBRAZOVANJA“ brojka „6.605.520,00“ zamjenjuje se brojkom „6.465.377,00“.

U podtočki „1.1. Materijalni i financijski rashodi“ brojka „5.455.520,00“ zamjenjuje se brojkom „5.138.978,00“.

U podtočki „1.2. Rashodi za materijal, dijelove i usluge tekućeg i investicijskog održavanja“ brojka „306.000,00“ zamjenjuje se brojkom 374.945,00“.

U podtočki „1.3. Rashodi za nabavu proizvedene imovine i dodatna ulaganja u nefinancijsku imovinu“ brojka „844.000,00“ zamjenjuje se brojkom 951.454,00“.

**Članak 2.**

U članku 1. u točki „II. IZ IZVORNIH SREDSTAVA GRADA KOPRIVNICE ZA POBOLJŠANJE STANDARDA“ brojka „1.243.740,00“ zamjenjuje se brojkom „9.581.380,00“.

U podtočki „1. REDOVNA DJELATNOST OSNOVNIH ŠKOLA“ brojka „995.284,00“ zamjenjuje se brojkom „2.455.374,00“.

U podtočki „2. SLOBODNE AKTIVNOSTI I NATJECANJA“ brojka „158.380,00“ zamjenjuje se brojkom „204.732,00“.

Podtočka „7. AKCIJA „SIGURNO U PROMETU“ briše se.

Dosadašnje podtočke 8., 9., 10., i 11. postaju nove podtočke 6., 7., 8., i 9.

U novoj podtočki „6. STIPENDIRANJE STUDENATA I UČENIKA“ brojka „2.750.000,00“ zamjenjuje se brojkom „3.026.000,00“.

U novoj podtočki „8. POMOĆNICI U NASTAVI“ brojka „105.000,00“ zamjenjuje se brojkom „373.144,00“.

U novoj podtočki „9. AKCIJA „SRETNO DIJETE, SRETAN GRAD““ brojka „50.000,00“ zamjenjuje se brojkom „80.000,00“.

**Članak 3.**

U članku 1. u točki „III. IZ OSTALIH SREDSTAVA ZA POBOLJŠANJE STANDARDA U ŠKOLSTVU“, dosadašnje podtočke 12., 13. i 14. postaju nove podtočke 10., 11. i 12.

U novoj podtočki „10. UNAPREĐENJE STANDARDA U OSNOVNIM ŠKOLAMA“ brojka „660.259,00“ zamjenjuje se brojkom „2.106.019,00“

Nova podtočka 12. mijenja se i glasi:

**„12. CJELOŽIVOTNO UČENJE**

**Plan 869.680,00 kn**

U sklopu svoje djelatnosti Pučko otvoreno učilište provodi verificirane i neverificirane programe cjeloživotnog učenja. U 2015. godini novim podjelama unutar učilišta planiraju se stvoriti uvjeti za nove edukativne sadržaje sukladno EU modelima, te je cilj oformiti Centar cjeloživotnog učenja koji će svojom kvalitetom i obimom programa biti vodeći u regiji.

U učilištu se do sada već provodi 37 programa za obrazovanje odraslih i to prema obrazovnim sektorima:

* Strojarstvo, brodogradnja i metalurgija: elektrozavarivač
* Elektrotehnika i računalstvo: računalni operater
* Graditeljstvo i geodezija: fasader, monter za suhu gradnju, podopolagač, rukovatelj građevinskim strojem, rukovatelj viličarom, tesar, zidar
* Turizam i ugostiteljstvo: pečenjar i priprematelj pizza, pomoćni kuhar, sobarica, ugostiteljski poslužitelj
* Poljoprivreda, prehrana i veterina: aranžer cvijeća, mesar, pčelar, pekar, povrćar, proizvođač mlijeka i mesa na govedarskoj farmi, ratar, sakupljač i uzgajivač gljiva, sakupljač, uzgajivač i prerađivač ljekovitog i aromatičnog bilja, vinogradar / podrumar , voćar, rukovatelj poljoprivrednim traktorom
* Šumarstvo, prerada i obrada drva: stolar, rukovatelj motornom pilom
* Ekonomija, trgovina i poslovna administracija: knjigovođa za opg, poslovna tajnica, samostalni knjigovođa
* Osobne, usluge zaštite i druge usluge: čistač / čistačica, kozmetičar, maser, njegovatelj / njegovateljica, romski pomoćnik, pomoćnik u nastavi u radu s učenicima s teškoćama, dadilja, gerontodomaćica
* Osnovnoškolsko obrazovanje odraslih.

Planira se da bi se ovim programima trebalo obuhvatiti 350 polaznika u 2015. godini.

Pučko otvoreno učilište uključeno je u Projekt V-educa, koji provode REA Sjever i Razvojna agencija Južnog Podunavlja iz Pećuha i koji je sufinanciran iz Programa prekogranične suradnje Mađarska – Hrvatska, započeo je 1.7.2014. i traje do 30.6.2015. U sklopu projekta provedena je edukacija o gradnji zgrada gotovo nulte potrošnje energije te provođenje postupaka nabave opreme i usluga.“.

Iza nove podtočke 12. dodaje se podtočka 13. koja glasi:

**„ 13. SUFINANCIRANJE UDŽBENIKA**

**Plan: 800.000,00 kuna**

Ovim programom osigurat će se sredstva za sufinanciranje/financiranje troškova nabave udžbenika i pripadajućih dopunskih nastavnih sredstava za učenike osnovnih škola s područja Grada Koprivnice u školskoj godini 2015./2016.

Pravo na sufinanciranje/financiranje troškova nabave udžbenika ostvaruje se kao jednokratna naknada u novcu ili u naravi dodjelom starih udžbenika, a mogu je ostvariti učenici osnovnih škola koji imaju prebivalište na području Grada Koprivnice, te isto pravo ne ostvaruju po nekom drugom općem aktu kojeg je donijela javna ustanova u Republici Hrvatskoj. Kriteriji i način ostvarivanja prava na sufinanciranje/financiranje troškova nabave udžbenika i pripadajućih dopunskih nastavnih sredstava (u daljnjem tekstu: nabave udžbenika) za učenike osnovnih škola s prebivalištem na području Grada Koprivnice u školskoj godini 2015./2016 utvrditi će se Odlukom o ostvarivanju prava na sufinanciranje/financiranje troškova nabave udžbenika i pripadajućih dopunskih nastavnih sredstava za učenike osnovnih škola s područja Grada Koprivnice u školskoj godini 2015./2016.“

**Članak 5.**

Ovaj Program stupa na snagu osmog dana od dana objave u „Glasniku Grada Koprivnice“.

KLASA: 400-06/14-01/0013

URBROJ:

Koprivnica, 30. travnja 2015.

PREDSJEDNIK:

Zoran Gošek, dipl. ing.

O B R A Z L O Ž E NJ E

Program o izmjenama Programa javnih potreba u obrazovanju Grada Koprivnice za 2015. godinu obuhvaća djelatnost osnovnoškolskog i srednjoškolskog odgoja i obrazovanja. Cilj programa je zadovoljavanje javnih potreba u području navedenih djelatnosti na razini utvrđenog državnog standarda, te iznad državnog standarda aktivnostima koje osiguravaju kvalitetniji sustav u ovim područjima preko programa praćenja i financiranja izvannastavnih aktivnosti, školskih natjecanja, stipendiranja učenika, škole plivanja, praćenja darovitih studenata i učenika kroz druge oblike potpora. Zakonska osnova su: Zakon o lokalnoj i područnoj (regionalnoj) samoupravi, Zakon o ustanovama, Zakon o znanstvenoj djelatnosti i visokom obrazovanju, Pravilnik o stipendiranju studenata i učenika s područja Grada Koprivnice, Zakon o javnoj nabavi, Državni pedagoški standard predškolskog odgoja i naobrazbe, Zakon o odgoju i obrazovanju u osnovnoj i srednjoj školi, Državni pedagoški standard osnovnoškolskog sustava odgoja i obrazovanja, Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva, Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave, Plan rashoda za nabavu proizvedene dugotrajne imovine i dodatna ulaganja na nefinancijskoj imovini u osnovnom školstvu na području Grada Koprivnice za proračunsku godinu, Odluka gradonačelnika o kriterijima, mjerilima i načinu financiranja decentraliziranih funkcija osnovnog školstva na području Grada Koprivnice za proračunsku godinu, Odluka o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja na području Grada Koprivnice, Pravilnik o stipendiranju studenata i učenika s područja Grada Koprivnice.

Smanjene su Decentralizirane funkcije osnovnog školstva za 140.143,00 kn odnosno 2,12% koje se odnosi na usklađenje s Odlukom o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godini i Uredbom o načinu izračuna iznosa pomoći izravnanja za decentralizirane funkcije jedinica lokalne i područne (reginonalne) samouprave za 2015. godinu.

Povećana su sredstva u okviru programa Dodatnog programa odgoja i obrazovanje, u okviru Slobodnih aktivnosti i školskih natjecanja u iznosu 46.352,00 kn odnosno 22,64 % koje se odnosi na usklađenje s Odlukom povjerenstva za školstvo. U okviru programa Pomoćnik u nastavi također se povećavaju sredstva i to za drugu polovicu godine u iznosu od 268.144,00 kn točnije 71,86%. Na aktivnosti vezanu uz Redovnu djelatnost osnovnih škola povećanje je izvršeno radi smanjenja decentraliziranih sredstava te je bilo potrebno povećati gradska sredstva kako bi se osiguralo normalno funkcioniranje osnovnih škola.

Sredstva predviđena u sklopu aktivnost Akcija „Sigurno u prometu“ smanjena su budući da se udruga koja provodi navedenu aktivnost nije se javila na natječaj za sufinanciranje navedenog programa.

Projekt V-educa, provode REA Sjever i POU Koprivnica te Razvojna agencija Južnog Podunavlja iz Pećuha i sufinanciran je iz Programa prekogranične suradnje Mađarska – Hrvatska, započeo je 1.7.2014. i traje do 30.6.2015. Sukladno navedenom otvorena je aktivnost A300405 Andragoška djelatnost V-EDUCA budući se došlo u drugog razdoblja provedbe projekta, gdje su projektne aktivnosti uključivale finiširanje kurikuluma na hrvatskom i mađarskom jeziku za edukaciju o gradnji zgrada gotovo nulte potrošnje energije te provođenje postupaka nabave opreme i usluga. Kreiran je logo projekta te je nabavljena tehnička oprema potrebna za edukaciju ciljne skupine i provođenje ostalih projektnih aktivnosti. Zaključen je i ugovor o pružanju usluga medijskog praćenja provedbe projekta. Proveden je program edukacije za dvije grupe polaznika.

Dodana je nova aktivnost za sufinanciranje troškova nabave udžbenika i pripadajućih dopunskih nastavnih sredstava za učenike osnovnih škola s područja Grada Koprivnice u školskoj godini 2015./2016.

Slijedom svega naprijed navedenog, predlaže se Gradskom vijeću donošenje Programa o izmjenama Programa javnih potreba u obrazovanju Grada Koprivnice za 2015.

Nositelj izrade: Predlagatelj akta:

Upravni odjel za društvene djelatnosti

Pročelnica: Gradonačelnica:

Kristina Cvitić, dipl. oec. Vesna Želježnjak, dipl. oec.